वास्तव में हमारा शरीर सबसे कीमती वस्तु है। दुर्लभ वस्तु है मनुष्य का शरीर। मनुष्य रूप में जन्म लेना ही सबसे बड़ी समृद्धि है। और यदि ये मानव देह रोगों से मुक्त है तो यह भी एक समृद्धि ही तो है। निरोगी काया तो सबसे बड़ा सुख माना गया है। एक धनी व्यक्ति जो अपनी बीमारी के कारण अनेक प्रकार के खाद्य पदार्थो का सेवन कर ही नहीं सकता उससे तो रूखा-सूखा भोजन खाकर मस्त रहने वाला व्यक्ति ही अधिक समृद्ध है क्योंकि वह स्वस्थ है।